Neljapäeval, 23. augustil toimunud Lääneranna Vallavolikogu istungil otsustati kinnitada Lääneranna valla vapp: sinisel kilbil on kujutatud hõbedane lendlev kotkas ja hõbedane lainelõikes jalus. Idee autor ja teostaja on loovbüroo Sviiter asutaja ja disainer Erkki Pung.
#000004
Vapi sinine värvus viitab valla mereäärsele asukohale ja elanike merega seotud tegevusaladele. Sinine värv tähistab vallale iseloomulikke soid, rabasid ja merd. Sinine kui vee ja puhta õhu sümbol märgib samuti valla elanike tulevikupüüdlusi ning tähistab puhast loodust ja mitmeid looduskaitse- ja hoiualasid.
#000005
Valge sümboliseerib valgust, puhtust, nooruse sihikindlust ja tulevikulootust.
#000006
Eesti põlislooduse sümbol, kotkas, tähistab Lääneranna valla looduskooslust ning viitab osaliselt siin asuvale linnuriigile – Matsalu rahvuspargile. Lääneranna vallas on arvukalt kotkaste pesitsuskohti ning sellest tulenevalt ka looduskaitsealasid sh hiljuti moodustatud Varbla looduskaitseala.
Kotkas, kui lindude kuningas, sümboliseerib tarkust, jõudu ja visiooni. Lendlev kotkas kannab maalt taevasse edasi sõnumit uuenenud elust, elastsusest ja vastupidavusest, et minna läbi raskustest ning jagada vabadust, julgust vaadata enda ette ja saavutada seda, mis tundub saavutamatu.
Kotkas viitab ühtlasi evangelist Johannesele, Saare-Lääne piiskopi kaitsepühakule, kelle sümboliks see oli; Saare-Lääne piiskopi keskus ja piiskopi residents asus algselt Lihulas.
#000007
Lääneranna valla sümboolika sisuks oli sarnaselt teistele haldusreformi läbi teinud valdadele leida endale sobib visuaalne lahendus vapile ning lipule.
#000008
Lääneranna valla lipukavand saadeti täiendamisele ning seda on kavas kinnitada septembris toimuval volikogu istungil.
#000011
Jälgi Lääneranna valla tegemisi Instagramis
#000013